Diari Oficial de la Generalitat Valenciana


Sumari del DOGV 9418, del 02-09-2022 (2022/7882)

Extracte de la Resolució de 23 d'agost de 2022, de la Vicepresidència i Conselleria d'Igualtat i Polítiques Inclusives, per la qual es convoquen els Premis a la innovació en matèria de serveis socials a la Comunitat Valenciana Amparo Moreno Vañó.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9418

Data del DOGV
:   02-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7882


Data del document
:   23-08-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

Extracte de la Resolució de 23 d'agost de 2022, de la Vicepresidència i Conselleria d'Igualtat i Polítiques Inclusives, per la qual es convoquen els Premis a la innovació en matèria de serveis socials a la Comunitat Valenciana Amparo Moreno Vañó. [2022/7882]  
BDNS (identif.): 645876.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/645876  
  
Primer. Participants  
Podran participar en la present convocatòria les administracions públiques d'àmbit local i les entitats d'iniciativa social, per si soles o agrupades, l'àmbit d'actuació de les quals siga la Comunitat Valenciana.  
  
Segon. Objecte de la convocatòria  
Convocar per a l'exercici 2022 els Premis a la innovació en matèria de serveis socials a la Comunitat Valenciana Amparo Moreno Vañó, regulats per l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives (DOGV 8406, 19.10.2018), modificada per l'Ordre 4/2021, de 8 de juliol (DOGV 9126, 13.07.2021).  
  
Tercer. Objecte dels premis  
Seran susceptibles de ser premiades aquelles actuacions i iniciatives innovadores desenvolupades o en procés d'implementació per les administracions públiques d'àmbit local o bé per entitats d'iniciativa social, que representen models de bones pràctiques en el marc de la prevenció de l'exclusió social, la protecció a les persones i les seues famílies, l'autonomia personal i la promoció de la inclusió.  
  
Quart. Modalitats  
Els premis s'adjudicaran en dues modalitats:  
A) Bones pràctiques o pràctiques innovadores per a les administracions públiques valencianes d'àmbit local.  
B) Bones pràctiques o pràctiques innovadores per a les entitats d'iniciativa social de la Comunitat Valenciana.  
  
Cinqué. Bases reguladores  
Mitjançant l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, s'aproven les bases reguladores per a la creació dels Premis a la innovació en matèria de serveis socials a la Comunitat Valenciana Amparo Moreno Vañó (DOGV 8406, 19.10.2018), modificada per l'Ordre 4/2021, de 8 de juliol (DOGV 9126, 13.07.2021).  
  
Sisé. Dotació pressupostària  
1. Cadascuna de les modalitats descrites en l'apartat quart estaran integrades per quatre premis respectivament, segons es detalla a continuació:  
A) Per a la modalitat de bones pràctiques o pràctiques innovadores per a les administracions públiques valencianes d'àmbit local:  
1) Primer premi amb una dotació econòmica de 6.000 euros.  
2) Segon premi amb una dotació econòmica de 4.000 euros.  
3) Tercer premi amb una dotació econòmica de 2.000 euros.  
4) Quart premi consistent en un esment especial, sense dotació econòmica.  
B) Per a la modalitat de bones pràctiques o pràctiques innovadores per a les entitats d'iniciativa social de la Comunitat Valenciana:  
1) Primer premi amb una dotació econòmica de 6.000 euros.  
2) Segon premi amb una dotació econòmica de 4.000 euros.  
3) Tercer premi amb una dotació econòmica de 2.000 euros.  
4) Quart premi consistent en un esment especial, sense dotació econòmica.  
2. La Llei 8/2021, de 30 de desembre, de pressupostos de la Generalitat per a l'exercici 2022, preveu l'existència de línia de subvenció S5179000 en l'aplicació pressupostària 60.11.98.131.27, dotada amb un import de 24.000 euros.  
  
Seté. Termini de presentació de les sol·licituds  
El termini de presentació començarà l'endemà de la publicació de la resolució de la present convocatòria en el Diari Oficial de la Generalitat Valenciana i finalitzarà el 30 de setembre de 2022.  
  
Huité. Altres dades  
1. Sol·licituds: s'haurà de presentar una instància de sol·licitud, degudament emplenada, mitjançant el model que figura en l'annex I de la resolució de la convocatòria, també disponible en l'adreça d'internet:  
  
https://sede.gva.es/va/web/sede\_electronica/tramit-generic  
Cada administració pública d'àmbit local o entitat d'iniciativa social podrà presentar, com a màxim, una única sol·licitud de participació en la respectiva modalitat.  
2. Documentació a presentar amb la sol·licitud: la prevista en l'apartat sisé de la resolució de la convocatòria.  
3. Criteris d'admissió dels treballs: els regulats en l'apartat seté de la convocatòria.  
4. Criteris de valoració: els establits en l'apartat huité de la convocatòria.  
5. Subjecció a l'IRPF: l'import dels premis estarà subjecte a la retenció de l'Impost sobre la Renda de les Persones Físiques (IRPF) que marca la llei, i es formalitzarà mitjançant transferència bancària en un únic pagament.  
La convocatòria a la qual fa referència el present extracte pot consultar-se en aquest mateix diari.  
  
València, 23 d'agost de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.